Soċjetà Sant'Andrija - Villa Lija A.D. 1880 Festa S.S.M.U. Salvatur Ħal Lija 2014 Ir-raħal ta' Ħal Lija din is-sena bir-raġun kollu qiegħed jiċċelebra bil-kbir l-anniversarju li jfakkar għeluq il-150 sena minn meta l-istatwa titulari tas-S.S.M.U. Salvatur waslet biex tibqa' fil-knisja parrokkjali. Meta l-istatwarju Karlu Darmanin kien ġie mqabbad mil-kappillan ta' dak iż-żmien Dun Salv Parnis biex jagħmel din l-istatwa, huwa kien ippreżenta l-abbozz tiegħu f'konkors li kien sar biex tiġi magħżula l-istatwa li kellha ssir. Darmanin ġie magħżul għal dan ix-xogħol l-ewwel nett għaliex il-mod li bih wera kif sew juri lis-S.S.M.U. Salvatur waqt it-Trasfigurazzjoni fuq il-muntanja Tabor kien wieħed ferm espressiv, u t-tieni. għaliex huwa kien qiegħed jagħmel kbir għalih permezz tax-xogħol li kien qiegħed jagħmel kemm għall- knejjes kif ukoll għall-armar ta' barra. Mill-abbozz oriġinali ta' Darmanin tneħħew. it-tliet Appostli għaliex kien jidher li kienet ser tkun goffa u tqila wisq biex tinġarr waqt il- purċissjoni. Minn meta waslet fil- knisja 150 sena ilu sal-lum din Soċjetà Sant'Andrija - Villa Lija A.D. 1880 l-istatwa baqgħet issaħħar lil kull min joqgħod iħares għal ftit tal-ħin lajha. Il-figura tas-S.S.M.U. Salvatur timpressjonak bil-ġmiel tagħha. Filwaqt li ż-żewġ figuri ta' Mose u Elija jikkumplimentaw tajjeb ferm mal-figura tan-nofs. F'dan ix-xogħol l-istatwarju kellu diffikultajiet kbar, għaliex ngħiduha kif inhi, mhux ħaġa faċli li toħloq xena fejn trid tirrakkonta permezz ta' statwa ġrajja mhux tas-soltu li seħħet darba biss u tant mijiet ta' snin ilu. Il-poplu tar-raħal ta' Ħal Lija rabat wisq qalbu ma' din l-istatwa, dan jidher sew meta wieħed iħares lejn l-opri sbieħ li saru matul is-snin biex din titkompla tissebbaħ. IL-pedistall li qiegħed iżomm fuqu lill dawn it-tliet figuri fuq sħaba kbira huwa wieħed sabiħ u eleganti ħafna mingħajr tiżjin żejjed, b'hekk tinżamm l-armonija artistika li tinħtieġ li jkollha din l-opra artistika li ħadem Darmanin. Il-bradella tal-istatwa tas-S.S.M.U. Salvatur inħadmet fis-sena 1926 fil- Birgu mill-imgħallem Vinċenzo Vassallo. Id-disinn tagħha għamlu l-perit Alfred Zammit minn Ħal l Lija. Xogħol mill-isbaħ ornat b'numru ta' kolonni : skulturati fl-injam, u xogħol bir-reqqa ta' interzjar fl-injam. Fuq il-bankun waqt il- jiem tal-festa jintramaw sett t'erba gastri tal-fidda bil-fjuretti — tal-ganutell fihom filwaqt li l-girlanda pariġġ il-ganutell tal- fjuretti tintrama fuq il- pedistall. Din hija statwa titulari unika fil-gżejjer maltin. Statwa mill-isbaħ li l-poplu ta' Ħal Lija din is-sena qiegħed bir-raġun jiċċelebra l-150 sena mill- wasla tagħha fir-raħal sabiħ ta' Ħal Lija. IL-FESTA T-TAJBA LIL KULĦADD.